গোপালগঞ্জে আওয়ামী লীগের ত্রি-বার্ষিক সম্মেলন স্থগিত | 849356 | কালের কণ্ঠ | kalerkantho
পঞ্চগড়ে গুঁড়ি গুঁড়ি বৃষ্টির সাথে ঠাণ্ডা বাতাস, বেড়েছে ভোগান্তি ( ২০ জানুয়ারি, ২০২০ ১৭:২৯ )
১০ ডিসেম্বর, ২০১৯ ১৯:১৯ | পড়া যাবে ২ মিনিটে
গোপালগঞ্জ জেলা আওয়ামী লীগের আগামী ১৩ ডিসেম্বরের ত্রি-বার্ষিক সম্মেলন স্থগিত করা হয়েছে। জেলা আওয়ামী লীগের দপ্তর সম্পাদক ইলিয়াছ হক স্বাক্ষরিত এ প্রেস বিজ্ঞপ্তিতে এ তথ্য জানা গেছে।
প্রেস বিজ্ঞপ্তিতে জানানো হয়েছে, অনিবার্য কারণে গোপালগঞ্জ জেলা আওয়ামী লীগের আগামী ১৩ ডিসেম্বর-২০১৯ এর ত্রি-বার্ষিক সম্মেলন স্থগিত করা হয়েছে। বাংলাদেশ আওয়ামী লীগের কেন্দ্রীয় কমিটির সিদ্ধান্ত মোতাবেক জেলা আওয়ামী লীগের সাধারণ সম্পাদক মাহাবুব আলী খান সম্মেলন স্থগিতের সিদ্ধান্তের কথা জানিয়েছেন বলে প্রেস বিজ্ঞপ্তিতে উল্লেখ করা হয়।
এ ব্যাপারে জেলা আওয়ামী লীগের সাধারণ সম্পাদক মাহাবুব আলী খানের সাথে কথা হলে তিনি বলেন, আগামী ২১ ও ২২ ডিসেম্বর কেন্দ্রীয় আওয়ামী লীগের সম্মেলন অনুষ্ঠিত হবে। আমাদের অনুষ্ঠানে জাতীয় নেত্রীবৃন্দের আসার কথা ছিল। কেন্দ্রীয় সম্মেলনের কারণে গোপালগঞ্জ জেলা আওয়ামী লীগের আগামী ১৩ ডিসেম্বরের সম্মেলন স্থগিত করা হয়েছে।
এর আগে জেলা আওয়ামী লীগের ত্রি-বার্ষিক সম্মেলনের জন্য ১৩ ডিসেম্বর দিন ঠিক করা হয়। এ জন্য ব্যাপক প্রস্তুতি নেয় আওয়ামী লীগসহ সহযোগী সংগঠনগুলো। স্থানীয় পৌর পার্কে সম্মেলনের স্থান হিসাবে নির্মাণ করা হয় মঞ্চ। সড়কে সড়কে নির্মাণ করা হয় তোড়নও।